
]\lediciis  ille  g-allicus,  illustrissimus  Laennec,  qui, 
nova  morborum  pectoris  scrutandorum  methodo  detecta, 
optime  de  medicina  meruit,  laudem  eo  etiam,  quod  pri- 
mus emphysema  pulmonum  vesiculare  descripsit,  sibi 
peperit.  Neque  tamen  hujus  morbi  nomen  aptum  vide- 
tur, quia  in  pulmonibus  quoque  status  quidam  reperitur, 
qoi  empbysemati  aliarum  corporis  partium  respondens, 
alius  tamen  est  ac  emphysema  a Laennec  vesiculare 
nominatum.  Vulneribus  enim  pectoris  penetrantibus,  aut 
vesiculis  pulmonalibus  ruptis,  ut  tussi  vehementi  ve!  prelo 
forti  abdominali,  interdum  fit,  ut  aer  in  telam  cellulosam 
pulmonis  praecipue  sub  pleuram  in  margines  loborum 
lobulorumque  irruat  ibiqiie  vesicas  descriptas,  candidas, 
pellucenles,  crepitantes,  mobiles  efficiat.  Qui  status  em- 
physema interlobulare  appellatur.  Hoc  emphysema,  si 
rupta  pulmonis  pars  neque  exsudato  quodam  neque  ad- 
haesionibus pleuriticis  clausa  est,  sub  pleura  viscerali 
usque  ad  pulmonis  hilum  et  mediastinum  anticum  dima- 
nare indeque  ad  collum  adscendere  et  per  totum  corpus 
se  diffundere  potest.  In  emphysemate  etiam  vesiculari 
vesiculae  pleuriticae  modo  commemoratae  exstant,  quae 
tamen  neque  perpetuae  sunt,  neque  ad  emphysematis 

vesicularis  naturam  necessario  pertinent.  Difficile  intel- 
lectu est,  quomodo  in  emphysemate  vesiculari  partiale 
emphysema  interlobulare,  quod  per  totum  pulmonem  et 
corpus  non  diffundatur,  esse  possit.  Causa  fortasse  in 
eo  partim  cernitur,  quod  prementes  bullas  pleuriticas 
saepe  a loco  suo  movere  non  possumus,  ita  ut  aer  igi- 
tur includatur  neque  in  eadam.  qua  in  vero  emphyse- 
mate telae  cellulosae,  ratione  versetur, 

ANATOMIA  PATHOLOGICA  ET  CAUSA  MORBI. 

Tres  emphysematis  vesicularis  formae  distingui  pos- 
sunt, primum  simplex  vesicularum  pulmonalium  extensio, 
deinde  vesicularum  extensio  ruptis  parietibus,  ita  ut  plu- 
re.s  vesiculae  confluentes  unam  cavernam  haud  parvam 
constituant,  denique  status  secundus  cum  emphysemate 
interlobulari  conjunctus.  Morbus,  de  quo  disserimus,  na- 
tura sua  extensio  est  vesicularum  pulmonalium,  toti  pul- 
mones extenduntur  omnisque  aeris  quantitas  in  cavo  tho- 
racis augetur.  Parietes  vesicularum  quoque  atrophici 
sunt,  nam  simplex  vesicularum  dilatatio  sine  parietum 
atrophia  in  Pneumonia,  Bronchitide,  Atelectasi  clc.  cre- 
berrime in  iis  pulmonum  partibus  celeriter  nascitur,  quae 
morbo  non  correptae  sunt.  Hoc  in  casu  vesiculae  aequa- 
biliter dilatatae  sunt,  quo  fit,  ut  parenchyma  inflelur, 
plerumque  pallidum  et  fere  exsangue  sit.  Ouod  emphy- 
sema ab  aucto  aeris  impetu  in  vesiculas  exsudalione  va- 
cuas inspirationis  agitationibus  origininem  ducit;  perraro 
singularum  vesicularum  parietes  dirumpuntur  et  majora 
aerifera  spatia  nascuntur.  In  emphysemate  autem  vesi- 

culari  iii  pulrnoniiin  superficie  bullae  magnitudine  faba- 
rum usque  ad  eam  ovorum  gallinaceorum  reperiuntur, 
quibus  in  profundo  minores,  paiillatim  in  pulmonum  pa- 
renchyma integrum  transeuntes,  adjacent.  Fragmentum 
pulmonis  cqusmodi  affecli  torrefaclum  si  secamus,  septo- 
rum indicia  et  chordas,  quae  ab  obiileratis  sanguiferis 
vasis  proficiscuntur,  invenimus,  neque  bullarum  originem 
a confluentibus  vesiculis,  septis  destructis,  ignorare  pos- 
sumus. Quamquam  bullae  cum  bronchiis  communicant, 
tamen  aeris  commercium  in  iis  imperfectum  est.  Pul- 
mones circuitu  adeo  aucti  sunt,  ut,  thorace  patefacto, 
non  modo  pulmonnm  integrorum  more  non  collabantur, 
sed  etiam  e thorace  promineant.  Quae  res,  pulmones 
suam  contractilitalem  amisisse,  indicat.  — Nostri  morbi 
originem  alii  aliter  interpretari  conati  siml.  Sunt,  qui  con- 
tendant, tussim,  catarrho  bronchiali  natam,  quae  per 
longum  tempus  exstet,  vesiculas  pulmonales  ultra  vul- 
garem diametrum  exlendere,  easque,  si  dilatationes  saepe 
iterentur  diutiusque  perseverent,  in  perpetuum  tandem 
dilatatas  manere.  Praeterea  secretum  quoque  tenax, 
quod  in  bronchiis  tenuioribus  fiat,  eas  inter  exspirationem, 
quae  non  eadem  vi  qua  inspiratio  succedat,  farcire,  id- 
que  hoc  modo,  quum  vesicularum  perpetuam  extensio- 
nem tustentet,  ut  dilatentur,  efficere  dicunt.  Neque  du- 
bitare possumus,  quin  duae  commemoratae  causae  pari- 
ter efficaces  sint,  et  si  conjungantur,  morbi  originem 
satis  explicent.  Laennec  aliam  quoque  causam,  aeris 
inspirati  exspansionem  corporis  temperatione  effectam, 
in  eo  morbo  vim  liabere,  arbitratur.  Secundum  hanc 

opinionem  aer,  qui  in  vesiculas  pulmonales  irruit  et  exi- 
guam habet  temperationem,  mox  pulmonum  temperationem 
obtinet,  sed  quum  muco  spisso,  qui  in  bronchiis  tenui- 
onibus  est,  quominus  expellatur,  impediatur,  valde  ex- 
tenuatur et  ad  dilatandas  vesiculas  valet.  Neque,  causam 
eam  ad  producendum  emphysema  vesiculare  aliquid  con- 
ferre, negare  possumus:  tamen  verisimile  esse  videtur, 
eam  modo  exiguam  habere  posse  efficacitatem,  nam 
considerantibus  nobis,  quantae  viae  aeri  inspirato  per 
organum  corporis  sanguine  locupletissimum  ingrediendae 
sint,  ut  vesiculas  assequatur,  vix  fieri  posse  videtur,  ut 
extenuatio,  quam  aer  hoc  loco  fortasse  nancisci  possit, 
vesiculas  dilatet.  Will.  Stokes  (Abhandlungen  uber  die 
Diagnose  und  Bebandi,  der  Brustkrankh.  Aus  dem  Engl. 
von  Gerh.  v.  d.  Busch)  aliam  causam  haud  levis  mo- 
Fnenti  afferendam  esse  putat,  nimirum  bronchialium  mus- 
culorum circularium  spasmum,  quorum  irregularis  actio 
respirationis  actui  obluctetur  et  ut  dilatatio  pulmonum 
perseveret,  efficiat.  Medicus  imprimis  intelligat  necesse 
est,  emphysema  vesiculare  catarrho  bronchiali  nasci  et 
ut  morbum  eum  aut  caveat  aut  mitiget,  huic  sententiae 
curationem  adaptet,  opus  est.  Ejusmodi  aegroti  perpetuo 
fere  catarrho  bronchiali  laborant,  qui  iterum  ac  saepius 
ingravescit.  Quin  status  hic  saepe  per  errorem  spasti- 
cus habetur  et  perperam  ob  eam  rem  curatur.  Al 
symptomata  spastica  tantum  aucti  calarrhi  exitus  neces- 
sarii sunt. 

SYMPTOMATA. 

E grado  morbi  pendet,  utrum  eum  facile  cognos- 
camus, nec  ne.  Leviorem  gradum  saepe  praetermittere 
possumus,  attamen  statu  longius  provecto,  vel  gravi  morbi 
gradu  diagnosis  non  difficilis  erit.  Qui  hoc  morbo  la- 
borant, perpetuae  dyspnoeae  obnoxii  sunt,  quae  primo 
tempore  praecipue  aestale  mollilur,  hieme  autem  repelila 
vehementia  redit.  Species  ejusmodi  aegrotorum  externa 
semper  fere  singularis  est.  Color  faciei  paullo  nigres- 
cit et  ipsa  facies,  quae  vultum  et  anxium  et  maestum 
praebet,  gradum  quendam  plenitudinis  exhibet,  qui  a 
reliqui  corporis  conditione  mirum  in  modum  discrepat. 
Verisimile  est,  eam  plenitudinem  e telae  cellulosae  et 
musculorum,  qui  repirationi  praesunt,  hypertrophia  pen- 
dere, et  alteram  a stasibus  venosis  crebro  iteratis,  al- 
teram a vehementibus  totius  inspiratoriorum  musculorum 
systematis  contentionibus  originem  ducere.  Nares  dila- 
tatae et  condensatae  sunt  et  sanguiferis  vasis  abundant. 
Labium  inferius  tumefactum  et  membrana  mucosa  re- 
plicata est,  quo  fit,  ut  vultus  singulare  anxietatis  et  tris- 
titiae genus  prodat.  Scapulae  aitollumlur  et  in  anti- 
cam partem  trahuntur  vidernusque  vulgo  aegrotum  prono 
habitu,  quam  consuetudinem  post  varias  orthopnoeae  el 
tussis  incursiones  ob  levationem,  quam  iste  habitus  in- 
fert, servare  solet.  Quin  lecto  aegrotos  brachiis  altero 
alteri  impositis,  quae  femoribus  nituntur,  reperimus.  Quo 
habitu  aegroti,  ut  musculos  abdominales  relaxent  et  mus- 
culis, ffui  inspirationi  impedimento  esse  possint,  brachiis 

mechanicum  auxilium  praebeaiil,  haud  dubie  efficere  co- 
nantur. Tela  cellulosa  et  adeps  colli  absorpta  esse  vi- 
dentur, musculi  autem  respirationis,  ut  sternocleidoma- 
stoideus et  scaleni,  hypertrophici  simi,  cartilago  thyroidea 
prominet,  dura  et  velut  ossea  tangitur.  Thorax  muta- 
tiones memoratu  dignos  exhibet,  quas  melius  aestimare 
possumus,  si  normalem  thoracis  conformationem  cognos- 
cimus. Is  haud  nimis  magnam  ostendit  fornicationem, 
cui  praeterea  peculiare  quoddam  est.  Paries  thoracis 
anterior  paulo  fornicatus  esi  el  gradatim  amplificatur 
usque  ad  quartam  spatium  iniercoslale , quod  summum 
foniicalionis  fastigium  est,  inde  fornicatio  usque  ad  cop 
stam  sextam  decrescit.  Thorax  duos  possidet  sulcos,  ,et 
longitudinalem  et  transversum.  Sulcus  longitudinalis  por- 
rigitor a conjunctione  manubrii  et  corporis  sterni  usque 
ad  processum  ensiformem.  Crista,  quae  modo  comme- 
morata conjunctione  nascitur,  et  secunda  costa  eamlem 
altitudinem  oftenmt.  Sulcus  longitudinalis  eo  profundior 
esse  videtur,  quo  musculi  pectorales  majores  fortius 
conformati  sunf.  Sulcus  transversus  apud  homines  ro- 
bustos inter  quintam  et  sextam  costam  est,  eodem 
loco,  quo  pulmones  quoque  in  antica  parte  desinunt. 
Thorax  autem  hominis^  qui  emphysemate  vesiculari  la- 
borat, tantas  continuas  diflerentias  a thorace  normali 
exhibet,  ut  emphysematosus  nominari  queat.  Sternum, 
normali  statu  laminam  fractam  ostendit,  planitiem  suam 
amisit,  quum  in  longitudinem  tum  in  transversum  fornica- 
tum est  et  segmentum  circuli  constituit.  Spatia  inter- 
costalia dilatata  sunt,  neque  tamen  veliiti  in  emphysemate 

protuberarit,  sed  depressa  simt.  Superior  et  anterior  tho- 
racis pars  laevigata  et  convexa  est,  quod  ab  hypertro- 
phia musculorimi  pectoris  repeteodiirn  est.  Dorsum  in  aver- 
sum fornicatur,  ut  scapulae  et  costarum  anguli  promineant 
et  duas  cristas  dextra  et  sinistra  decurrentes  efficiant.  Scru- 
tantes latera,  spatia  intercostalia  lata  videmus,  neque^ 
ullam  protuberaniiam  animadvertimus,  ita  ut,  ephysema 
vesiculare  cum  empyemate  comparantes,  apiid  primum 
superiorem  partem,  apud  alterum  inferiorem  protuberan- 
tem et  laevigatam  dicere  debeamus.  Thorax  emphyse- 
juafosus  non  brevi  tempore  nascitur,  sed  multi  anni  la- 
fjuutur,  donec  descriptam  deformitatem  adipiscatur.  Aut 
prementibus  pulmonibus,  aut  vi  musculorum  pectoris 
thorax  dilatari  potest.  Primum  neque  verisimile  est  ne- 
que facile  fieri  potest,  quia  pulmones  saccum  elasticum 
exhibent,  qui,  ut  a thoracis  parietibus  recedat,  continuo 
nititur.  Alterum  autem  verum  est,  quum  respiratorii 
musculi  magna  aegroti  dyspnoea  efficaeiores,  denique  hy- 
pertrophici fiant,  et  alii  quoque  musculi,  qui  in  sano 
^ corpore  respirationi  non  praesunt,  in  hoc  morbo  respira- 
toriae actionis  participes  sint.  Similem  effectum  mus- 
culorum in  thoracem  in  rhachitidc  videmus,  ubi  pectus 
gallinaceum  tractu  musculorum  serratorum  anticorum 
majorum  nascitur.  Praeterea,  ut  tanta  thoracis  deformitas 
efficiatur,  thoraci  mutabiles  neque  rigidi  parietes  sinf^ 
opus  est. 

Pauca  tantum  physica  signa  in  emphysemate  vesi- 
culari occurrunt,  quae  tamen  fere  in  omnibus  casibus 
lam  manifesta  et  perspicua  sunt,  ut  vix  pectoris  morbus 

sit.  apud  quem  diaguosiu  physicam  facilius,  quam  hic 
constituere  passimus.  Cujus  morbi  symptomata  proficis- 
cuntur ab  his  causis:  ab  aucta  quantitate  aeris  in  cavo 
Ihoraeis  et  aucto  pulmonum  volumine,  a dislocatione 
cordis  organorumque  abdominis,  a catarrho  bronchiorum 
tenuium,  a congestione  versus  pylmones,  a vesiculis,  quae 
sub  pleura  interdum  reperiuntur.  Si  in  casu  perspicuo 
percussione  utimur,  sonum  nimis  clarum  invenimus. 
Neque  is  veluti  in  pneumothorace  tympaniticus  est,  sed 
summus  pulmonum  sonus  verus  designari  potest.  Si  mor- 
bus late  ditrusus  est,  sonus  is  in  omnibus  pectoris  locis 
audilur,  tamen  is  circumscriptus  esse  et  parti  pulmonum 
maxime  alFectae  respondere  pofest.  Fortiori  inspiratione 
sonus  percussionis  aut  parum  aut  nihil  mutatur,  quo 
imprimis  discrepat  a sono  pulmonis  incolumis  et  convenit 
cum  sono,  qui  in  condensatione  pulmonum  vulgo  auditur. 
Sonus  percussionis  saepe  usque  ad  infimum  thoracem 
clarissimus  est.  Hepatis  sonus  oblusus  in  inferiore  et 
anteriore  parte  pectoris  lateris  dextri  interdum  omnino 
evanescit,  et  si  cor  non  nimis  auctum  est,  etiam  in 
regione  cardiaca  mirum  in  modum  clarus  est.  Quod 
imprimis  tum  fit,  cum  pulmo  sinister  longe  lateque  pe- 
ricardium tegit,  id  quod  nobis  mox  persuadebimus,  si 
auscultatione  utimur.  In  fere  omnibus  casibus  tam  late 
progressi  morbi  complicatio  hypertrophiae  et  dilatationis 
cordis  liaud  rara  est,  quae  sequitur  per  longum  tempus 
protractam  et  saepe  iteratam  obturationem  vasorum  pul- 
monum capillarium.  Quae  vasa  majore  aeris  pressu  in 
pulmonibus  et  imperfecta  sanguinis  circulatione  tandem 

obliterantur  el  hoc  modo  inde  ab  iiiUio  siasis  venosa 
ubi  perpetua  reddita  est,  hypertrophia  cordis  dextri  per- 
ficitur. Invenimus  deinde  ab  apice  cordis  sinistri  usque 
ad  dextrum  sterni  marginem  percussionis  sonum  obtu- 
sum. Olli  vulgaris  est  casus.  Attamen  nonnullis  in 
exemplis,  quamquam  cor  magnopere  auctum  est,  si  regio- 
nem cardiacam  percutimus,  aut  clarum  aut  minime  talem 
sonum  obtusum  audimus,  qui  nulla  ratione  cum  morbo 
cordis  conjungitur.  Quam  rem  aucto  volumine  pulmonum 
explicare  possumus,  quum  pulmones  thoracis  parietes 
protinus,  cor  autem  in  cavum  pectoris  moveant.  In  ejus- 
modi casibus  morbos  cordis  ex  ejus  pulsatione  metiri  non 
licet  et  miramur,  quod  post  mortem , si  sectionem  faci- 
mus, cor  hypertrophicum  reperiamus,  quamquam  ictus 
cordis  inter  vilaiii  aegroti  et  in  latere  et  inferioribus 
sterni  regionibus  exiguus  tantum  fuit.  Haec  vulgaris 
lex  indicare  potest,  ubi  ca  complicatio  cum  manifestis 
palpitationibus  reperitur,  percussionis  sonum  in  regione 
cardiaca  esse  obtusum.  Nimis  clarus  sonus  pectoris  non 
in  omnibus  morbi  stadiis  animadvertitur  et  praecipue  in 
primo  temporis  spatio  omnino  desiderari  potest,  auditur 
tantum,  si  morbus  noii  mediocrem  gradum  nactus  est. 
Aegrotus  magno  emphysematis  vesicularis  gradu  laborare 
potest,  qui,  ut  magnae  respirationis  infirmitatis  auctor 
sit,  satisfacit,  percussionis  sono  tamen  non  clariore. 

Varietas  auscultationis  signorum  in  hoc  morbo  nas- 
citur auclo  pulmonum  volumine,  dein  bronchitide,  quae 
imprimis  in  tenuioribus  bronchiis  sedem  habet,  tum 
bullis,  quae  sub  pleura  interdum  exstant.  Quod  animum 

diligenter  observantis  plurimum  percellit,  defectio  est 
consensus  inter  contentiones  inspiratorias  et  sonum, 
qui  extensis  pulmonibus  nascitur;  alterae  enim  vehe- 
mentissimae  sunt,  alter  autem  maxime  debilis  est. 
Percutientes  causam  ejus  debilitatis  non  condensationem 
pulmonis  esse  posse  videmus,  quum  sonus  aut  naturalis 
aut  clarior  etiam  debito  sit;  quare  alia  hujus  rei  expli- 
catio nobis  requirenda  est.  In  aucto  pulmonum  volu- 
mine gravis  hujus  signi  causa  cerni  videtur.  Nam  quum 
pulmones  in  statu  continuae  dilatationis  versentur,  pec- 
' toris  extensio  vi  inspiratoria  parum  modo  augeri  potest, 
qua  de  re  lespirationis  sonus  relative  debilis  fit.  Quae 
respirationis  infirmitas,  conjuncta  cum  clarissimo  per- 
cussionis sono  et  auctis  contentionibus  musculorum 
respiratoriorum,  gravissimum  signum  physicum  emphy- 
sematis vesicularis  est.  Aliae  praeterea  causae  Indi- 
catae sunt,  praecipue  condensatio  membranae  bronchio- 
rum mucosae,  quae  bronchitidem  chronicam,  perpetuam 
fere  emphysematis  vesicularis  comitem,  sequitur.  Ita- 
qud  Laennec  in  morbo  nostro,  a catarrho  sicco  ut 
plurimum  profecto,  membranam  bronchiorum  tenuium 
mucosam  saepissime  spissatam  esse  docuit,  quae  res  re- 
spirationis debilitatem  partim  et  illud  quoque  factum 
explicat,  quod  comprimentibus  partem  quandam  pul- 
monis emphysematosi  major  nobis  vis  adhibenda  est,  ut 
eam  flaccidam  reddamus,  quam  apud  sanum  pulmonem 
requiritur.  Revera  contendi  potest,  respirationis  sonum 
pariter  se  habere  ac  facilitatem,  qua  aer  in  pulmones 
irruat,  et  obturationem  quamque  mechanicam  aut  in 


trachea  aut  in  magnis  parvisve  bronchiis  versantem  aucto- 
rem fore  respondentis  debilitatis  murmuris  respiratorii. 
Cujus  rei  Will.  Stokes  (L  c.  pag.  277.)  exemplum 
memoria  dignum  de  aegroto  quodam  refert,  cujus  pecliis 
ante  tracheotomiam,  sibi  faciendam,  scrutatus  erat.  .,Die 
Geschichte  des  Falis  war  der  Art,  dass  die  Annahme 
des  Vorhandenseins  eines  Liingenemphysems  allerdings 
gerechtfertigt  werden  konnte.  Bei  der  Percussioo  gab 
die  Brust  iiberall  einen  ausnehmend  liellen  Ton,  jedoch 
war,  ungeachtet  der  lieftigeii  Anslrengungen  des  Kranken 
das  Vesicularmurmein  ausnehmend  scliwacli,  So  wie  die 
Trachea  aber  geoflhet  worden  war.  ward  es  sofort  laut, 
ja  beinahe  pueril,  tmd  behielt  diesen  Character  einige 
Zeit  nach  der  Operation  bei/’  Stokes,  qui  conden- 
sationem Uinicae  mucosae  elFectu  haud  destitui,  negare 
non  vult,  multum  ex  aucto  pulmonum  volumine  pendere 
his  causis  ductus  arbitratur.  In  vulgaris  bronchitidis 
casibus,  etsi  bronchia  tenuia  affecta  sunt,  miram 
illam  discrepantiam  inter  contentiones  inspiratorias  ei 
sonum  respirationis  aut  nullam  aut  exiguam  animadver- 
timus. Quibus  in  casibus  aut  murmur  vesiculare  variis 
rhonchoruiri  generibus  mixtum  audimus,  aut  murmur 
omnino  rhonchis  coopertum  reperimiis.  In  utroque  autem 
casu  signa  pulmonum  et  plenam  expansionem  et  contrac- 
tionem monstrant,  cujus  utriiisque  vehementia  conten- 
tionibus aegroti  Incile  mutari  potest.  In  emphysemate 
vero  vesiculari  id  non  observatur  et  res  parum  mutan- 
tur, sive  aegrotus  sueto  more  respirat,  sive  magnas  re- 
spirandi contentiones  adhibet.  Prioribus  in  casibus  vesi- 

culas  pulmonales  morbo  non  affectas  habere  possumus 
et  obturatione,  quae  aut  a condensatione  tunicae  muco- 
sae bronchiorum  aut  a secreto  in  bronchiis  proficis- 
citur, victa,  pulmones  expanduntur,  quos  expansos  esse 
auscultatione  facile  cognoscimus.  Alia  causa,  qua  Sto- 
kes,  ut  signa  auscultationis  in  emphysemate  vesiculari 
'aucto  pulmonum  volumini  tribuat,  movetur,  haec  est, 
quod  bronchitidem  neque  accrescentem  neque  decres- 
centem, quae  et  signis  physicis  et  universalibus  sympto- 
matibus cognosci  potest,  in  gravi  emphysemate  vesicu- 
lari parum  tantum  ad  signa  debilitatis  respirationis  mu- 
tanda valere  animadvertit.  Itaque  haud  raro  fit,  ut  ejus- 
modi aegroti  exacerbationem  bronchitidis  subeant,  quae 
curatione  iterum  tollitur.  Onae  exacerbatio  si  perseve- 
rat, signa  physica  minus  auctam  infirmitatem  respira- 
tionis, quam  debilitatem  variorum  rhonchorum  generum 
monstrant.  Decrescente  exacerbatione,  debilitas  aut 
paululum  aut  nihil  mutatur.  Igitur  debilitatis  respirationis 
signum  patitur  minimum  tantum  eirectum  bronchitidis  aut 
auctae  aut  minutae;  potius  e minuta  aeris  quantitate,  qui 
in  affectam  pulmonis  partem  irruit,  pendet.  Itaque  de- 
monstratum est,  respirationis  debilitatem  in  hoc  morbo 
ab  aucto  pulmonum  volumine  proficisci,  quo  vis  inspi- 
rationis deminuitur.  Nam  si  pulmones  tam  aucti  sunt, 
ut  ubique  ad  thoracis  parietes  apprimantur  et  pectoris 
cavum,  etiam  facta  exspiratione,  magnae  expansioni 
continuo  submittant,  manifestum  est,  aeris  quantitatem, 
quae  proxima  inspiratione  ingreditur,  extendentem  suam 
virn  parum  ad  dilatandos  pulmones  adhibere  posse.  Prae- 

terea  facile  intelligilur,  signa  pliysica  compressionis  pul- 
monum, parietibus  thoracis  plus  minusve  flexibilibus, 
varia  sint  necesse  esse.  J3uos  emphysematis  vesicularis 
casus  si  sumimus  et  cogitatione  lingimus,  unius  pectus 
aequabiliter  extensioni  pulmonum  cedere,  alterius  autem 
rigidum  atque  immobile  esse,  et  physicus  status  pulmo- 
num et  signa  physica  ex  eorum  actionibus  pendentia 
manifeste  discrepare  debent.  Si  debilitas  respirationis 
a pulmonum  compressione  proficiscitur,  sequitur,  ut,  pec- 
tore in  casu  uno  extensis  pulmonibus  facile  et  pleno 
cedente,  longe  lateqiie  progressam  vesicularum  pulmo- 
nalium extensionem  sine  hoc  signo  proprio  animadver- 
tamus,, ita  ut  respirationis  debilitate  potius  compres- 
sio pulmonum,  quam  extensio  vesicularum  mensurari 
videatur. 

Proxima  consequentia  aucti  pulmonum  voluminis 
est,  ut  partes  thoracis,  quae  non  magnopere  munitae 
sunt,  locis  suis  moveantur.  Quae  partes  sunt  mediasti- 
num muscuHque  intercostales  et  diaphragma.  Reperi- 
mus  autem,  quanquam  mediastinum  jam  in  casibus,  in 
quibus  unus  tantum  pulmo  morbo  afficitur,  cedit,  mus- 
culos tamen  peiininaciter  resistere  et  in  multis  casibus, 
etsi  pectus  valde  extenditur,  loco  suo  non  moveri.  Qua 
in  re  miram  varietatem  inter  emphysema  vesiculare 
et  empyema,  in  quo  musculi  cedentes  gravissimum  sig- 
num exhibent,  videmus.  Scrutantes  spatia  intercostalia, 
pectore  quidem  magnopere  extenso,  ea  non  plana  sed 
lata  et  excavata  reperimus  musculosque  vehementer 
agentes  videmus,  ut  costas  tollant  et  imperfectae  respi- 

rationi  auxilio  veniant.  Cujus  legis  quae,  pro  omni  spa- 
tio intercostali  valet,  fere  nunquam  exceptio,  invenietur, 
et  id  signum  quoque  magni  est  momenti,  quo  emphy- 
sema vesiculare  ab  empyemate  sejungatur.  Neque  idem 
de  diaphragmate  dicere  possumus,  quod  in  casibus  qui- 
busdam extensis  pulmonibus  cedit  et  ita  thoracis  cavum 
deorsum  amplificat.  Jam  e situ  hujus  musculi  et  ad- 
jumento, quod  parcum  accipit,  a priori  suspicari  possu- 
mus, eum  potius  quam  musculos  intercostales  mecha- 
nico pressui  cessurum  esse.  Inter  duo  emphysematis 
vesicularis  genera  aut  cum  aut  sine  diaphragmatis  dis- 
locatione varietas  quaedam  signorum  observatur.  Dia- 
phragmate enim  suo  loco  moto,  aegrotus  majore  mo- 
lestia respirat,  epigastrium  planum  est  et  resistit,  cor 
interdum  usque  ad  nonum  vel  decimum  spatium  inter- 
costale depressum  est.  Qua  conditione  partes  posteriores 
et  inferiores  thoracis,  regiones  et  hepatis  et  cordis  cla- 
rissimum sonum  praebent,  qui  dislocatis  organis  et  pul- 
monum indole  facile  explicari  potest.  Apud  ejusmodi 
aegrotos,  si  nudati  supini  cubant,  respirationem  memo- 
ratu dignam  videmus.  Reperimus,  thoracem  fortiter 
attolli,  abdomen  autem  item  fortiter  deorsum  et  proti- 
nus premi.  Tamen  a forti  respiratione  sani  corporis 
id  discrimen  exstat,  ut  summum  abdomen  non  promo- 
veatur. Nam  regionibus  et  umbilicali  et  hypogastrica 
protinus  molis,  epigastrium  et  hypochondria  duo  rela- 
tive immobilia  sunt  et  costae  respondentes  introrsum 
trahuntur.  Quod  e novo  diaphragmatis  situ  facile  per- 
spicuum est;  id  enim,  ubi  descendit,  abdominis  organa 

prae»  se  movet  et  suam  vim  in  alium  locum,  qui  cum 
prolatione  proportionem  alit,  exercet.  Multum  quoque 
ex  eo  pendere  videtur,  utrum  morbus  in  superiore  an 
inferiore  lobo  sedem  habeat.  Si  in  inferiore  morbus 
est,  forma  pulmonis  eum  in  modum  mutata  est,  ut  magna 
extensione  vesicularum  pulmonalium  et  bullis  sub  pleura 
natis  inferior  pulmonum  superficies  non  excavata,  sed 
plana  vel  convexa  sit.  Ouarnobrem  diaphragma  cedere 
et  in  perpetuum  loco  suo  moveri  debet. 

Considerantes  signa  dilatationis  mediastini  haec, 
quanquam  tanto  gradu  esse  possunt,  ut  aegroto 
vivo  demonstrari  queant,  tamen  minus  manifesta 
quam  in  empyemate  esse  reperimus.  In  nonnullis  ca- 
sibus, si  morbus  uno  pulmone  continetur,  morbi  signa 
lineam  medianam  transgrediuntur  et  ut  in  empyemate 
deficiens  respirationis  murmur  et  sonum  obtusum,  qui 
pleurae  morbo  trans  lineam  medianam  se  extendit,  per- 
cipimus, ita  iisdem  in  locis  clarus  sonus  et  respiratio 
jam  descripta  in  emphysemate  audiuntur;  et  similitudo 
eo  quoque  augetur,  quod  in  utroque  morbo  dislocationem 
mediastini  pro  omni  morbi  gradu  mutari  observamus. 
Ouare  si  emphysema  aut  omnino  aut  praecipue  uno 
pulmone  continetur,  percutientes  in  affecto  latere  cla- 
rum sonum  et,  mediastino  suo  loco  moto,  eundem  sonum 
in  loto  sterno  et  etiam  digitos  nonnullos  trans  sternum 
propagatum  audimus.  Transgredientes  hanc  lineam  na- 
turalem pulmonum  sonum  percipimus,  quem  auris  exer- 
citata haud  sine  difficultate  a sono  aegroti  pulmonis 

distinguet.  Si  stethoscopium  in  latere  affecto  ponimus 

atque  transversirn  super  pectus  deducimus,  respiratio- 
nem non  prius  exstingui  reperimus,  quam  sterni  et  co- 
starum conjunctionem  alterius  lateris  transgressi  sumus,  ubi 
illud  signum  et  clarissimus  sonus  subito  fere  desinit  et 
normale  murmur  respirationis  auditur.  Quamquam  medi- 
astinum et  in  empliysemate  vesiculari  et  empyemate  suo 
loco  movetur,  tamen  dislocatio  in  emphysemate  non  tam 
manifesta  quam  in  empyemate  observatur.  Cujus  rei  prin- 
cipium in  eo  nescio  an  quaerendum  sit,  quod  in  mul- 
tis casibus  grave  emphysema  in  utroque  pulmone  ex- 
stet, dum  empyema  duplex  rarissimum  sit.  Aliud  princi- 
pium fortasse  est,  quod  vi  inflammatoria  in  pleuritide 
tunica  serosa  mollescit  et  quod  talis  mollities  in  empye- 
mate, ut  mediastinum  plus  quam  in  emphysemate  vesi- 
culari, quod  pleuritide  caret,  cedat,  efficit.  Mediastinum 
suo  loco  motum  cor  sequatur  necesse  est  et  silus,  quem 
cor  obtinet,  cl  ex  aegro  pulmone  et  e gradu  morbi 
pendet.  Stokes  secundum  suas  observationes  sibi  pu- 
tandum esse  credit,  cor  raro  in  latus  dimoveri,  qua 
conditione  emphysema  iterum  empyemate  distinguitur. 
Quae  animadversio  concedi  nequit  de  dislocatione  cor- 
dis ad  inferna,  quae,  ut  supra  demonstravimus,  satis 
magna  esse  potest.  His  conditionibus  regio  praccordialis 
clarum  percussionis  sonum  reddit  et  ictus  cordis  loco 
sueto  deficere  potest,  in  regione  aulem  costae  decimae 
et  inter  costarum  cartilagines  et  in  linea  mediana  ani- 
madvertitur. Perspicuum  est,  multos,  qui  hoc  morbo 
laborant,  symptomatibus  morbi  cordis  aut  universali  hy- 
dropsia  perire,  et  facile,  cur  morbus  cordis  tam  vulga- 

ris  emphysematis  vesicularis  complicatio  sit,  intelligitur. 
Cujus  rei  causa  in  solo  aucto  pulmonum  volumine  esse 
videtur,  quod  his  conditionibus  cordi  magnopere  noceat, 
necesse  est.  Jam  inspiratio  imperfecta  noxam  infert. 
Recentium  physiologorurn  experimentis  dignitas,  quae 
respirationis  actione  in  circulationem  sanguinis  venosi 
exercetur,  demonstrata  est.  Pectus  in  hoc  morbo  per- 
petuo  extenditur  quae  extensio  ^actione  inspiratoria  pa» 
rum  augeri  potest,  et  ex  eo  imprimis  consequitur,  ut 
sanguis  venosus  io  corde  dextro  accumuletur.  Venae 
cavae,  praecipue  inferior,  sanguine  refertae  sunt,  neque 
minus  venae  hepaticae  opplentur  et  hepar  denique,  hy- 
peraernia  per  longum  tempus  durante,  morbo  afficitur. 
Ouamobrem,  hypertrophia  parietum  musculosorum  cordis 
oborta,  activum  aneurysma  et  auriculae  et  ventriculi 
nascitur.  Deinde  admodum  verisimile  videtur,  eodem 
pressu,  quo  pectus  extenditur  et  diaphragma  suo  loco 
movetur,  circulationem  sanguinis  per  arterias  pulmonales 
earumquc  ramos  turbari,  quo  modo  alia  causa  oriundae 
hypertrophiae  cordis  suppeditatur.  Denique  cogitandum 
est,  cor  praeternaluralis  pressionis  vi  obnoxium  esse. 
Suo  enim  loco  motum  praesidio  suo  naturali  aliquo  modo 
privatur,  quod  ab  osseis  et  elasticis  thoracis  parietibus 
accipit,  et  inter  pulmones  extensos  ct  abdomen  tumefac- 
tum comprimitur.  Quare  ct  systole  et  diastole  maximas 
perturbationes  patiuntur,  atria,  quominus  ventriculos 
compleant,  impediuntur,  ventriculi  quominus  vacuefiant. 
Itaque  nonnullae  causae  concurrunt,  quibus  turbationes 
in  circulatione  pulmonum,  cordis,  venarum,  hepatis  nas- 

cuntur  et  mirari  tantum  debemus,  quomodo  natura  de- 
bitis viribus  praedita  sit,  ut  ejusmodi  morbum  complica- 
tam superet  et  vitam  diu  sustentet.  Ouod  ad  signa 
attinet,  quae  ex  irritatione  bronchiorum  manifeste  pen- 
dent, notandum  est,  nullum  esse  signum,  quod  pathogno- 
monicum  complicationis  cum  vesiculis  pulmonalibus  aut 
extensis  aut  ruptis  haberi  possit,  quum  omnia  haec  signa 
et  in  iis  casibus  reperiantur,  in  quibus  status  talis  non 
exstat.  Neque  ullum  ejusmodi  signum  conlinuurn  est, 
et  si  animadvertitur,  vix  eo  simplex  bronchitis  distingui 
potest.  Omnia  rhonchorum  sonororum,  sibilantium,  mu- 
cosorum, crepitantium  genera  audimus  et  tam  genus  quam 
modum,  quo  signa  inter  se  conjunguntur , iniinite  varia 
esse  reperirnus. 

Plerumque  siccus,  sibilans  et  late  extensus  rlionchus 
mucosus  auditur.  Laennec,  rhonchorum  esse  genus, 
docet,  quod  emphysemati  interlobulari  proprium  sit, 
qiianquam  iidem  rhonchi  in  simplici  quoque  emphyse- 
male  vesiculari  reperiri  possunt.  Quem  nominavit  sic- 
cum crepitantem  rhonchum  cum  magnis  bullis  eumqiie 
ita  describit,  ut  sit,  tanquam  aer^in  pulmones  siccatos, 
quorum  vesiculae  inaequabiliter  extensae  sunt,  imiat 
eosqiie  extendat.  Comparat  porro  cum  cum  sono,  qui 
flando  in  vesicam  quandam  siccam  cflicilur,  et  curn  eo  sono 
eum  congruere  demonstrat,  quem  in  empliyscmate  cu- 
taneo, stethoscopio  ad  locum  affectum  applicato,  audimus. 
Cui  rei  tamen  opponendum  est,  id  signum,  si  quando 
exstet,  aliis  signis,  praesertim  talibus,  quae  bronchitide 
nascuntur,  facile  misceri  posse,  neque  medicum  ea,  qua 

Laennec,  noo  praeditum  indole,  ei  signo  conjecturali 
diagnosin  superstruere  posse.  Ipso  Stokes  fatetur; 
„Ich  bin  niemals  im  Stande  gewesen  inich  zu  liberzeu- 
gen,  dasselbe  erkannt  zu  liaben,  und  habe  das  Emphy- 
sema interlobulare  in  den  Lungen  von  Personen  vor- 
gefondeo,  bei  denen  ich  wahrend  ihrer  Lebenszeit  nicht 
im  Stande  war,  die  Arten  des  vorhandenen  Rasseins  von 
denen,  welche  im  einfaclien  Katarrh  vorkommen,  zu 
unterscheidend-  Praeterea  Laennec  innuit,  id  signum 
non  crebrum  esse,  et  si  exstet,  breve  tantum  tempus 
durare  et  exiguis  modo  in  partibus  animadverti.  Quare 
ea  res  recentibus  et  multis  observationibus  firmanda 
est.  Restat  denique,  ut  de  signo  strepitus  fricatorii  di- 
camus, quo,  auctore  Laennec,  vesiculae  sub  pleura 
jacentes,  quae  in  emphysemate  interlobulari  sunt,  indi- 
cantur et  quod  cum  ceteris  emphysematis  vesicularis 
symptomatibus  diagnosticum  signum  exhibet.  Et  hoc 
diagnoseos  momentum  porro  investigandum  et  dif- 
ficile est  intellectu,  quomodo  bulla  aerem  continente 
strepitus  fricatorius  efficiatur.  Scimus,  salvis  externis 
superficiebus  tunicarum  serosarum,  quominus  alterna  la- 
tera terantur,  laevitatem  impedire  et  eo,  quod  secre- 
tione tunicae  serosae  lubricae  perpetuo  sunt,  frictionem, 
si  qua  exstet,  tam  minui,  ut  strepitus,  qui  audiatur, 
nasci  non  possit.  Tantummodo  si  superficies,  exstincta 
subito  secretione,  siccae,  aut  exsudata  lympha,  asperae 
fiunt,  earum  motus  sirepitum,  qui  aure  percipiatur,  effi- 
cere possunt.  Sed  ubi  multae  bullae  sub  pleura  sunt, 
reperientes,  tunicam  serosam  neque  laevitate  neque  lu- 

bricitate  carere,  quo  modo  strepitus  fricatorii  nascantur, 
difficillime  intelJigere  possumus.  Quare  ex  strepitu  frica- 
torio,  vesicas  pleuriticas  adesse,  contendere  nondum  licet. 
Neque  ea  conditio,  quod  strepitus  fricatorius  sine  dolore  in 
loco  affecto  versatur,  sufficit,  quum  haud  raro  casus  obser- 
ventur, in  quibus  strepitus  fricatorii,  praeterlapsa  in- 
flammatione, sine  dolore  longum  per  tempus  exstant,  et 
aegroti  sensum  modo  frictionis,  quem  in  loco  affecto 
respirantes  percipiunt,  accusant.  Denique  signum  me- 
rnoranduin  est,  quod,  ut  Stokes  opinatur,  multum  tno- 
menti  quod  ad  diagnosin  pollicetur.  Repetitur  id  si- 
gnum a molesta  exspiratione  in  emphysemate  vesiculari, 
quam  nonnulli  obiuralis  bronchiis  tenuibus  imputant, 
Magendie  autem  minuta  elasticitate  pulmonum  nasci 
putat.  Stokes  hoc  experimenlom  apud  aegrotum  quen- 
dam  fecit.  Quater  vel  quinquies  eum  celeriter  inspirare 
jussit,  pulmonem  quam  latissime  extendi,  et  murmur  in- 
spiraiorium  omnino  evanescere  et  niliil  nisi  rhonchos 
crepitantes  eosque  parvo  tantum  gradu  audiri,  reperit. 
Tum  aegrotum  per  aliquod  tempus  tranquille  respirare 
jussit  et,  iterato  experimento,  post  inspirationem  omnem 
strepitum  respirationis  obscuriorem  fieri,  donec  omnino 
evanesceret*,  invenit.  Quorum  experimentorum  eventus 
facile  molesta  exspiraiiono  explicantur.  Et  revera  ve- 
hementer iteratae  inspirationes  tantae  aeris  accumula- 
tionis auctores  fiebant  in  aegrotis  pulmonum  partibus, 
ut  eo,  quominus  pulmones  extenderentur  et  respirationis 
strepitus  audiretur,  tandem  omnino  impediretur.  Sed  ut 
vehementes  inspirationes  desierunt,  aer  sensim  sensimque 

excernebatur  et  pulmones  ad  pristinum  statum  reduce- 
bantur. Stokes  de  hoc  signo  haec  dicit:  ^Solite  sich 
dieses  Zeichen  ais  consiant  bewahren,  so  wird  es  ge- 
wiss  mit  ein  schatzbares  Miitel  zur  Entdeckung  von 
Laennec’s  Emphysem  abgeben,  jedoch  wiirde  die  hau- 
fige  Wiederholung  des  Versuchs  dann  vermieden  wer- 
den  miissen.‘‘  Nescio,  an  longior  retentio  tantae  aeris 
copiae  insolitae  a tardo  quoque  aerum  commercio  per 
vasa  pulmonum  capillaria,  quorum  numerus,  obliteratis 
multis  vasis,  minutus  est,  repetendus  sit. 

Praefer  signa  physica,  quae  in  emphysemate  vesi- 
culari reperimus,  aegrotus  functionis  pulmonum  turba- 
tiones exhibet,  quarum  nonnullae  jam  initio  memoratae, 
hoc  autem  loco  accuratius  explicandae  sunt.  Vulgo 
aegrotus  tussi  perpetua  et  fere  continua  dyspnoea  vexa- 
tur, aeris  famem  sentiens,  pectus  sibi  angustum  esse, 
neque  se  pulmones  omnino  aere  vacuefacere  posse  ani- 
madvertens. Quae  dyspnoea  primum  longis,  deinde  bre- 
vibus intervallis,  praecipue  catarrhis,  inhalando  pulverem, 
digestionis  turbationibus,  meteorismo,  animi  motibus, 
corporis  contentionibus,  aucta  cordis  actione  augetur  et 
tandem  ad  periodicas  exacerbationes  cum  spasticis  et 
vehementibus  neque  voluntati  obtemperantibus  inspira- 
tionibus et  exspirationibus  accrescit.  Talis  impetus 
plerumque  subito  et  sine  omnibus  prodromis,  interdum 
exiguis  causis,  aut  apparente  catarrho  acuto,  nascitur. 
Cognoscitur  aegroti  sensu  vehementer  constringente  et 
suffocatorio,  qui  timidus  aerem  captare  conatur,  erectus 
vel  promis,  imprimis  libenter  per  apertam  fenestram 

spirat,  aut  in  apricum  prodire  cupit,  sermonem  quantum 
potest  fugit  et  quum  brachiis  alicui  rei  inferendis,  tum 
distracta  facie,  intentis  colli  musculis,  reflexo  capite  et 
aliis,  quos  timor  fieri  jubet,  motibus,  ut  musculis  pec- 
toris in  spirando  juvet,  operam  dat.  Respiratio  anhelosa 
est  cum  sibilante,  crepitante  strepitu,  quem  jam  magno 
inlervallo  ab  aegroto  distantes  audire  possumus.  Quo 
vehementior  est  impetus,  eo  vultum  timore  deformiorem, 
pallidiorem  aut  apud  aegrotos  plethoricos  lividiorem  in- 
venimus. Labia  coerulea,  pulsus  parvus  et  debilis,  cu- 
tis inprimis  extremitatum  frigida  est,  cordis  ictus  rhythmo 
caret,  urina  pallida  et  aquosa  excernitur.  Impetus  va- 
rium temporis  spatium  tenent,  aut  pauca  temporis  mo- 
menta aut  horas;  usque  ad  dimidios  vel  totos  dies  pro- 
trahi possunt.  Solvuntur  vulgo  sensim  sensimque  re- 
spiratione liberiore,  tussi  hiimida,  sputis  spissis,  interdum 
oscitatione,  ructibus,  flatibus,  urinae  secessu.  Aliae  tur- 
bationes nascunter  obliteratis  multis  vasis  pulmonum  ca- 
pillaribus, sanguinis  stasi,  dilatatione  et  hypertrophia 
cordis  dextri.  Sunt  palpitationes,  venarum  intumescentia 
universalis,  venosa  et  praecipue  abdominalis  plelhora, 
tum  cyanosis,  denique  hydraemia  ejusque  exitus,  ut 
oedema,  anasarca,  ascites,  macies,  cachexia. 

DIAGNOSIS. 

Diagnosis  physicis  signis  facile  constituenda  erit  et 
in  graviore  emphysematis  vesicularis  casu  nullam  dif- 
hcultatem  offeret.  Thorax  emphysematosus,  sonus  cla- 
rissimus, qui  etiam  fines  sanorum  pulmonum  transgreditur, 


/ 

strepitus  respirationis  ininiitiis,  mala  inter  inspirationem 
et  exspirationem  proportio,  signa  denique  organorum 
finitimorum  dislocatorum , quominus  diagnosi  decipia- 
mur, prohibent.  Cum  pneumothorace  duplici,  morbo 
insuper  rarissimo,  carente  et  metallicis  et  tympaniticis 
phaenomenis,  emphysema  vesiculare  vix  confundi  potest. 
Emphysema  vesiculare,  quod  uno  tantum  pulmone  con- 
tinetur, fere  facilius  quam  emphysema  duplex  cognos- 
ciiiir.  Ceterum  ad  symptomata  copiose  tractata,  ne  multa 
repetam,  lectorum  animos  attendere  liceat. 

DECURSUS  ET  EXITUS  MORB!. 

In  decursu  morbi  emphysema  vesiculare  acutum 
a chronico  distinguendum  est,  quod  nec  opinato  post  bron- 
chitidem  acutam  imprimis  infantium  et  haemoptoicorum 
nascitur,  sed,  desinente  causa,  evanescit.  Neque  id  est 
verum  emphysema  vesiculare,  quum  in  hoc  morbo  neque 
atrophici  sint  parietes  vesicularum  pulmonalium,  neque 
rumpantur.  Attamen  potest  heri  ut,  causa  non  statim  ab- 
lata, emphysema  acutum  in  chronicum  transeat.  Emphy- 
sema chronicum  longum  tempus  perdurat,  tum  accrescens 
Ium  decrestens.  Dignum  est  memorato,  quod  pneumoniae 
haemoptoes  et  imprimis  tuberculosis  maxima  est  praedi- 
tum immunitate.  res  venosa  sanguinis  conditione, 

quam  Rokitansky  infestissimam  tuberculosi  esse  putat, 
et  insueto  aeris  in  pulmones  pressu  explicari  potest. 
Similem  ellectiim  pressus  externi  in  pulmones  in  pleuri- 
tide  observamus,  in  qua,  dones  exsudatum  pleuriticum 
non  absorptum  sit,  symptomata  tuberculosis  pulmonum 

desinunt.  Neque  emphysemati  vesiculari  laetus  est  exitus; 
praecipue  morbis  secundariis,  veluti  oedemate  pulmonum, 
hydropsia,  universali  infirmitate,  paralysi  cordis  aut  apo- 
plexia, quae  accedit,  cerebri,  rariorem  et  tristiorem  in 
modum  ipsa  dyspnoea,  aut  ruptis  pulmonibus  mors  in- 
ducitur. 

CURATIO. 

Quaestio  lioc  loco  dirimenda  est,  utrum  emphysema 
vesiculare,  si  magnum  gradum  adeptum  esf,  sanari  queat, 
id  est  an  remedia  in  promtu  habeamus,  quibus  pulmo- 
nales vesiculas  extensas  et  ruptas  in  pristinum  statum 
redigere  earumque  parietibus  atrophicis  priorem  densi- 
tatem reddere  possimus.  Obiter  considerantes  putare 
fortasse  possint,  causa  morbi,  quae  hoc  in  casu  cogno- 
scitur, amota,  ipsum  morbum  esse  cessurum.  Sed,  de- 
victa bronchitide,  vastatio,  quam  bronchitis  magnam  com- 
movit, restat.  Oui  unquam  pulmonem  emphysernalosum 
vidit  vosiculasquc  pulmonales  in  magnas  bullas  confusas 
et  rupta  septa  atque  obliterala  vasa  capillaria  accuratius 
contemplatus  est,  jure,  quin  pulmo  talis  in  pristinum  re- 
digatur statum,  dubitabit,  Qnae  sanatio  idem  significat, 
quod  regeneratio  pulmonis  humani,  cujus  exemplum  ad- 
huc frustra  quaeritur.  Strychninum  commendatum  est 
et  quidem  a Martin,  discipulo  illiisirissimi  medici  Stokes. 
Neque  ipse  Stokes  possibilitatem  prosperi  etTeclus  dero- 
gavit; id  remedium  etiam  adhibitum  est,  sed  re  infecta. 
Neque  medicus  ullus  est,  qui  Strychnio  nunc  at  sanandum 
emphysema  vesiculare  utatur.  Cujus  morbi  curalio  ra- 

tionalis  adhuc  possibilis  non  est,  neque  fore,  nobis 
confitendum  est.  Attamen  medico  desperare  haud  licet,  nam 
si  aegroto  perfectam  sanationem  non  polliceri,  tamen,  ut 
conditio  aegroti  melior  evadat  neve  morbus  progrediatur, 
efficere  potest.  curatione  momenta  causalia,  qui- 

bus morbus  sustentatur  et  deterior  fit,  vincenda  sunt. 
Huc  spectat,  ut  catarrhi  sedulo  vitentur  et,  quominus 
inveterascant  et  recrudescant,  impediantur.  Aegrotus 
aerem  asperum,  ventum,  pulverem,  fumum,  corporis 
contentiones,  adseensum  scalarum,  fugere  debet  et  quan- 
tum potest  aut  rus,  aut  in  vallem  tranquillam  et  mitem 
ac  in  subitanea  tempestatis  vicissitudine  carentem  terrae 
regionem  se  conferat  necesse  est.  Initio  nudum  corpus 
lana  induat,  pedes  tibialibus  laneis  muniat,  deinde  autem 
cutem  induret  frigidis  lavationibus,  frigida  aqua,  spiritu 
elc.,  irrigationibus,  balneis,  vaporariis,  marinis,  similibus. 
Exercitationibus  gymnasticis  accommodatis  musculos  ex- 
spiralorios,  ea  quidem  cautione  adhibita,  ut  refrigerationem 
et  sanguinis  circulationis  turbationes  vitet,  roboret.  Ce- 
terum tres  imprimis  indicationes  in  emphysemate  vesi- 
culari constituendae  sunt,  quarum  nunc  uni  nunc  alteri 
plus  satisfajcere  debemus.  Primum  calarrhurn  siccum  aut 
mucosum  pectoris  ad  crisin  perducamus  opus  est,  medi- 
camentis resolventibus  aut  mitioribus  aut  acrioribus,  et 
remediis  derivatoriis,  quae  in  catarrhis  chronicis  adhiben- 
tur. Huc  pertinet  exempli  gratia  lac  calidum  aut  so- 
lum aut  aqua  selterana  aut  lialocranensi  mixtum,  infusa 
specierum  pectoralium  et  aliorum  in  tussi  commendatae 
theae  generum,  laconica,  sulphuris  et  stibii  praeparata, 


30 


sfeme  roeniciili  ot  anisi,  radix  Ipecaciianhae,  rad.  Scil- 
lae, Senegae  elc.  et  remedia  derivantia  omnis  generis, 
iit  oleum  Crotonis,  nnguenla  pusiiilas  facientia,  vesica- 
toria.  Dyspnoea  et  impelus  molestae  respirationis,  qui 
accedunt,  remediis,  quibus  in  curando  asthmate  utimur, 
vincendi  sunt.  Inter  ea  optima  habentur  [inhalatio  aeris 
puri^  ct  subfrigidi,  aetheris  ct  chloroformii  vaporum, 
fumus  haustus  cylindrorum  e camphora  vel  e foliis  Da- 
turae Stramonii  confectorum,  porro  sinapismi,  clysmata 
acria,  calida  balnea  manuum  et  pedum,  interne  Morphium 
aut  alia  opii  praeparata,  aqua  Laurocerasi,  amygd.  amar., 
rad.  Ipecac. , flores  zinci  aut  infusum  theae  calidum  e 
radice  Valerianae,  floribus  Chaniom.;  si  aerumnae  maxi- 
mum assecutae  sunt  fastigium,  detur  emeticum. 

Secundo  plethora  abdominalis  venosa  et  cum  ea  con- 
junctae molestiae  alvi  impugnandae  sunt;  quod  fit  diaeta 
levi  et  bene  nutriente,  vitatis  omnibus  inflantibus  et  pin- 
guibus cibis  et  potionibus  fortioribus,  regulata  alvi  ex- 
cretione,  vitatis  desidiis,  usu  aquae  sodae  vel  magnesiae 
vel  pulveris  aerophori,  salibus  resolventibus^  praecipue 
tartarics,  sulphure,  resina  Guajac,  foliis  Sennae,  rad. 
Rhei,  aliis  purgantibus  et  aquis  resolventibus,  quae 
simul  alvi  excretiones  crebriores  reddunt,  ut  Carolinensi, 
Mariana,  Kissiiigensi,  aut  simplici  cura  hydropathica,  ita 
ut  aegrotus  quavis  dimidia  hora  aquae  phialam  bibat. 
Interdum  nucis  vomicae  refracta  dosis  apta  est,  aut  alia 
medicamenta  amara,  aut  fomenta  hydropathica,  ut  me- 
teorismus  cedat,  inunctiones  oleosae  aromaticae,  carini- 
nativa,  clysmata  etc. 

Tertio  cordis  motus  componantur  et  tardiores  red- 
dantur necesse  est:  foliis  Digitalis,  Lactuca,  praeparatis 
acidi  liydrocyanici,  quae  alio  quoque  modo,  ut  efficaci- 
tate sua  in  sanguinem,  in  hoc  morbo  multum  prodesse 
possunt: 


VITA. 


^ Natus  sum  ego,  isaaens  Pul  vcrmacher,  Idibus  mensis 
Martii  anni  hujus  saeculi  tricesimi,  Gnesnae,  magni  ducatus 
Posnaniensis  urbe,  patre  Saulo,  matre  e gente  Zippert, 
quos  parentes  carissimos  Deus  mihi  adhuc  servavit  et  ut  ser- 
vet in  posterum  precor.  Fidei  addictus  sum  veteri.  Primis 
disciplinis  imprimis  ab  111  Stenzel,  cui  praeceptori  maximas 
gratias  habeo  semperque  habebo,  in  patria  urbe  imbutus,  gym- 
nasium adii  Tremesnense,  quod  illo  tempore  directore  Beat. 
Dziadek  llorebat.  Anno  li.  v.  L maturitatis  testimonio  in- 
structus Beroiinum  me  contuli,  ul)i  ab  lll.  Twesten,  qui  tum 
rectoris  magnilici  munere  fungebatur,  in  numerum  civium  al- 
mae hujus  literarum  Universitatis  receptus,  apud  l!l.  Busch, 
gratiosi  medicorum  ordinis  decanum,  nomen  professus  sum. 

Per  quadriennium  hisce  interfui  lectioniJms: 

111.  H.  lio  se  de  chemia  experimentali;  111.  Dove  de  phy- 
sice; 111.  Weiss  de  mineralogia;  lll.  Lich tenstein  de  zoo- 
logia;  Cei.  Michelet  de  logice;  lll.  Trendelenburg  de 
psychologia;  lll.  Schul  tz-S  ch  ultzen  s tei  n de  botanice,  nec 
non  de  medicinae  encyclopaedia;  lll.  Schlemm  de  osteolo- 
gia,  anatomia  organorum  sensuum,  de  syndesmologia;  lll. 
Muell^jr  de  anatomia  corporis  humani,  de  anatomia  compa- 
rata, de  physiologia  et  universa  et  generationis;  III.  C.  G.  Mit- 
scherlich  de  materia  medica  nec  non  de  medicamentis  ex- 
citantibus; Fxp.  Ascherson  de  toxicologia;  Exp.  Simon  de 
pathologia  et  therapia  generali;  lll.  Romberg  de  pathologia 
et  therapia  speciali;  Exp.  Traube  de  auscultatione  et  per- 


cMissione;  III.  Langenbeck  de  chirurgia;  Exp.  Crede  de 
arte  obstetricia;  Exp.  de  Graefe  de  ophthalniologia:  Exp. 
Meckel  ab  Hemsbach  de  anatornij^  pathologica;  Exp.  Re- 
ni a k de  anatoniia  microscopica,  Exp.  Henocb  de  morbis  in- 
fantium; 111.  Casper  de  medicina  forensi;  Cei.  Boehm  de 
aciurgia  et  operationibus  in  cadavere  rite  instituendis.  in 
arte  cadavera  rite  secandi  111.  Mueller  et  Schlemm  mihi 
duces  fuerunt.  Clinicis  interfui  medicis,  chirurgicis,  ophthal- 
miatricis,  obstetriciis,  syphiliticis,  paediatricis  III.  Cei.  Exp. 
de  Baere  nspruiig,  Busch,  Ebert,  Friedberg,  Henocb, 
Juengken,  Langenbeck,  Eeubuscher,  Romberg, 
S (;  li  o e n 1 e i n , W a g n e r. 

Ouibus  viris  omnibus  optime  de  meritis  maximas,  quas  de- 
beo, gratias  ago. 

Jam  vero  tentaminibus  quum  philosophico  tum  medico 
nec  non  examine  rigoroso  coram  Gratioso  Medicorum  Ordine 
lite  superatis,  spero  fore  ut,  dissertatione  thesibusque  publice 
defensis,  summi  in  medicina  et  in  chirurgia  honores  in  me 
conferantur. 


T H E ii  E l§. 

1,  Emphysema  pulmonum  vesiculare  insanabile  est. 

2.  Telangiectesia  intestini  recti  ferro  candente  optime  deletur. 
o.  Si  ad  amovendos  calculos  vesicae  liihotomia  adhibetur, 

sectio  bypogastriaca  apud  aegrotos  sexus  masculi  .sec- 
tioni perinaeali  praeferenda  est. 

4.  Solutio  Fowleri  nonnullorum  cutis  morborum  optimum 
remedium. 


